Komission direktiivi 2000/5/EY, annettu 25 päivänä helmikuuta 2000, direktiivissä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun neuvoston direktiivin 92/51/ETY liitteiden C ja D muuttamisesta (ETA:n kannalta merkityksellinen teksti)



Virallinen lehti nro L 054 , 26/02/2000 s. 0042 - 0043



KOMISSION DIREKTIIVI 2000/5/EY, annettu 25 päivänä helmikuuta 2000, direktiivissä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun neuvoston direktiivin 92/51/ETY liitteiden C ja D muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon direktiivissä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY(1), sellaisena kuin se on viimeksi muutettuna komission direktiivillä 97/38/EY(2), ja erityisesti sen 15 artiklan, sekä katsoo seuraavaa: (1) Yhdistyneen kuningaskunnan ja Itävallan tasavallan hallitukset ovat esittäneet perusteltuja pyyntöjä direktiivin 92/51/ETY liitteiden C ja D muuttamiseksi. (2) Koulutusalat "hyväksytty sosiaalityöntekijä - mielenterveysala" ja "tavaramerkin edustaja" on tarpeen poistaa Yhdistyneen kuningaskunnan osalta direktiivin 92/51/ETY liitteestä C. Mielenterveysalan hyväksytyn sosiaalityöntekijän ammattia ei nykyisin säännellä Yhdistyneessä kuningaskunnassa. Tavaramerkin edustajan koulutus vastaa direktiivin 92/51/ETY 1 artiklan a alakohdan ensimmäisen alakohdan toisen luetelmakohdan i alakohdan määritelmää. (3) Koulutusala, joka johtaa pätevyyteen "hyväksytty jätehuoltoalan tekninen työntekijä", on tarpeen lisätä Yhdistyneen kuningaskunnan osalta direktiivin 92/51/ETY liitteeseen C siltä osin, kuin se on yhdistyneessä kuningaskunnassa hyväksytty "National Vocational Qualifications - NVQ" -järjestelmän (kansallisten ammatillisten kelpoisuusehtojen) 3 ja 4 tasolla. (4) Muutetaan direktiivin 92/51/ETY liitteessä C olevan 5 kohdan sanamuotoa, jonka mukaan kyseisessä kohdassa lueteltu Yhdistyneessä kuningaskunnassa suoritettu koulutus voidaan hyväksyä National Vocational Qualifications (NVQ) -järjestelmässä (kansallisten ammatillisten kelpoisuusehtojen järjestelmässä) tai jonka "National Vocational Council for Qualifications" -toimielin (ammatillisten kelpoisuusehtojen kansallinen neuvosto) voi hyväksyä tai tunnustaa vastaavaksi. Vastaavaksi hyväksymisestä tai tunnustamisesta ei Yhdistyneessä kuningaskunnassa enää säädetä. "National Vocational Council for Qualifications" -toimielin on korvattu toisella viranomaisella. Toimivaltaisen viranomaisen mainitseminen direktiivissä ei vaikuta tarpeelliselta. (5) Itävallan tasavallassa käyttöön otettu uusi erityinen peruskoulutus lasten ja nuorten hoidossa sekä psykiatrisessa terveyden- ja sairaanhoidossa lisätään direktiivin 92/51/ETY liitteeseen C. Kyseessä on koulutus, joka on siinä saavutettavan tason ja sen päätyttyä vastaanotettavien tehtävien ja vastuiden osalta verrattavissa direktiivin 92/51/ETY 1 artiklan a alakohdan ensimmäisen alakohdan toisen luetelmakohdan i alakohdan mukaiseen toisen asteen jälkeiseen koulutukseen. (6) Direktiivin 92/51/ETY liitteessä D poistetaan viittaus "National Council for Vocational Qualifications" -toimielimeen (ammatillisten kelpoisuusehtojen kansalliseen neuvostoon); tämä viranomainen on korvattu toisella viranomaisella. Toimivaltaisen viranomaisen mainitseminen direktiivissä ei vaikuta tarpeelliselta. (7) Tässä direktiivissä säädetyt toimenpiteet ovat direktiivin 92/51/ETY 15 artiklalla perustetun komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 92/51/ETY liitteitä C ja D tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 27 päivänä helmikuuta 2001. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. 4 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 25 päivänä helmikuuta 2000. Komission puolesta Frederik BOLKESTEIN Komission jäsen (1) EYVL L 209, 24.7.1992, s. 25. (2) EYVL L 184, 12.7.1997, s. 31. LIITE A. Muutetaan direktiivin 92/51/ETY liitettä C seuraavasti:1. Kohdassa "1. Terveydenhuollon ja lastenhoidon avustavan henkilöstön koulutus" lisätään kohdan "Alankomaissa" luetelmakohdan "eläinlääkintäavustaja ( 'dierenartsassistent')" jälkeen seuraava otsikkokohta: "Itävallassa - erityinen lasten ja nuorten hoidon peruskoulutus ( "spezielle Grundausbildung in der Kinder- und Jugendlichenpflege"), - erityinen psykiatrisen terveyden- ja sairaanhoidon peruskoulutus ( "spezielle Grundausbildung in der psychiatrischen Gesundheits- und Krankenpflege")". 2. Muutetaan kohdan "5. Yhdistyneessä kuningaskunnassa suoritettu 'National Vocational Qualifications' (kansalliset ammatilliset kelpoisuusehdot) tai 'Scottish Vocational Qualifications' (skotlantilaiset ammatilliset kelpoisuudet) -järjestelmien mukainen koulutus" ensimmäistä kohtaa seuraavasti:a) Poistetaan seuraavat koulutusalat: "hyväksytty sosiaalityöntekijä - mielenterveysala ( 'approved social worker - mental health')", "tavaramerkin edustaja ( 'trade mark agent')". b) Lisätään viimeiseksi luetelmakohdaksi koulutusala "hyväksytty jätehuoltoalan tekninen työntekijä ( "certified technically competent person in waste management")". c) Poistetaan sanat "tai jonka "National Council for Vocational Qualifications" -toimielin (ammatillinen kelpoisuusehtojen kansallinen neuvosto) hyväksyy tai tunnustaa vastaavaksi". B. Muutetaan direktiivin 92/51/ETY liitettä D seuraavasti:Poistetaan ensimmäisestä kohdasta sanat ""National Council for Vocational Qualifications" -toimielimen (ammatillisten kelpoisuusehtojen kansallinen neuvosto) hyväksymän".